nibzard/narodne-novine-full-text-markdown huggingface dataset:
### NN 44/2019 (30.4.2019.), Rješenje o razrješenju dijela članova Statističkog savjeta Republike Hrvatske

VLADA REPUBLIKE HRVATSKE

881

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 19. stavka 1. Zakona o službenoj statistici (»Narodne novine«, br. 103/03, 75/09, 59/12 i 12/13 – pročišćeni tekst), Vlada Republike Hrvatske je na sjednici održanoj 25. travnja 2019. godine donijela

RJEŠENJE

O RAZRJEŠENJU DIJELA ČLANOVA STATISTIČKOG SAVJETA REPUBLIKE HRVATSKE

Razrješuju se dužnosti članovi Statističkog savjeta Republike Hrvatske, radi isteka mandata:

– MARKO KRIŠTOF

– mr. sc. IGOR JEMRIĆ

– DARIO RUNTIĆ

– prof. dr. sc. ANTO BAJO

– DAVOR JURIĆ

– EMIL KUHTIĆ

– mr. sc. BORIS FEIS

– SLAVICA CVITANIĆ

– BLAŽENKA SEČKAR

– ZRINKA DEBELJAK

– mr. sc. FRANKA VOJNOVIĆ

– TATJANA TOMIĆ.

Klasa: 080-02/19-02/07
 Urbroj: 50301-15/07-19-06
 Zagreb, 25. travnja 2019.

Predsjednik
 mr. sc. Andrej Plenković, v. r.
### NN 44/2019 (30.4.2019.), Rješenje o imenovanju dijela članova Statističkog savjeta Republike Hrvatske

VLADA REPUBLIKE HRVATSKE

882

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 19. stavka 1. Zakona o službenoj statistici (»Narodne novine«, br. 103/03, 75/09, 59/12 i 12/13 – pročišćeni tekst), Vlada Republike Hrvatske je na sjednici održanoj 25. travnja 2019. godine donijela

RJEŠENJE

O IMENOVANJU DIJELA ČLANOVA STATISTIČKOG SAVJETA REPUBLIKE HRVATSKE

1. Imenuje se LIDIJA BRKOVIĆ, ravnateljica Državnog zavoda za statistiku, članicom Statističkog savjeta Republike Hrvatske, po položaju.

2. Za članove Statističkog savjeta Republike Hrvatske, imenuju se:

– mr. sc. IGOR JEMRIĆ, predstavnik Hrvatske narodne banke

– DARIO RUNTIĆ, predstavnik tijela jedinica lokalne i područne (regionalne) samouprave

– prof. dr. sc. ANTO BAJO, predstavnik znanstveno-stručnih institucija

– DAVOR JURIĆ, predstavnik znanstveno-stručnih institucija

– EMIL KUNTIĆ, predstavnik udruge poslodavaca

– mr. sc. BORIS FEIS, predstavnik sindikata

– IVA BORKOVIĆ, predstavnica nevladinih organizacija (udruga)

– BLAŽENKA SEČKAR, predstavnica organizacija civilnoga društva

– ZRINKA DEBELJAK, predstavnica Hrvatske obrtničke komore

– mr. sc. FRANKA VOJNOVIĆ, predstavnica Ministarstva regionalnoga razvoja i fondova Europske unije.

Klasa: 080-02/19-01/10
 Urbroj: 50301-15/07-19-06
 Zagreb, 25. travnja 2019.

Predsjednik
 mr. sc. Andrej Plenković, v. r.
### NN 44/2019 (30.4.2019.), Pravilnik o izmjenama Pravilnika o sadržaju, obliku i načinu registracije farmi

MINISTARSTVO POLJOPRIVREDE

886

Na temelju članka 37. stavka 6. Zakona o veterinarstvu (»Narodne novine« br. 82/13, 148/13 i 115/18) ministar poljoprivrede donosi

PRAVILNIK

O IZMJENAMA PRAVILNIKA O SADRŽAJU, OBLIKU I NAČINU REGISTRACIJE FARMI

Članak 1.

U Pravilniku o izmjenama Pravilnika o sadržaju, obliku i načinu registracije farmi (»Narodne novine« br. 96/15 i 101/18) u članku 3. stavku 1. točka r) briše se.

Dosadašnje točke s) i t) postaju točke r) i s).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/08

Urbroj: 525-10/0249-19-1

Zagreb, 28. ožujka 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 45/2019 (3.5.2019.), Rješenje Ministarstva rada i mirovinskoga sustava klasa: UP/I-115-01/19-01/15, urbroj: 524-03-03-02/3-19-3 od 23. travnja 2019.

MINISTARSTVO RADA I MIROVINSKOGA SUSTAVA

897

Ministarstvo rada i mirovinskoga sustava, na temelju članka 82. stavka 7. Zakona o zaštiti na radu (»Narodne novine«, broj 71/14, 118/14, 94/18 i 96/18), povodom zahtjeva tvrtke PROIZVODNJA MK I OSO d.o.o. (sljednik ex DALEKOVOD PROIZVODNJA d.o.o.) iz Velike Gorice, Vukomerička 9, OIB: 79970472123, donosi

RJEŠENJE

I.

Prestaje ovlaštenje DALEKOVOD PROIZVODNJA d.o.o. iz Dugog Sela, Ulica Trnošćica 17, OIB: 79970472123, za obavljanje sljedećih poslova zaštite na radu:

1. obavljanje poslova zaštite na radu kod poslodavca,

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu),

3. izrada procjene rizika,

4. ispitivanja radne opreme,

5. ispitivanja u radnom okolišu:

a) ispitivanja fizikalnih čimbenika.

II.

Ovim Rješenjem ukida se Rješenje Zavoda za unapređivanje zaštite na radu, klasa: UP/I-115-01/18-01/02, urbroj: 425-02/2-18-4 od 7. veljače 2018. godine.

III.

Ovo Rješenje objavit će se u »Narodnim novinama«.

Klasa: UP/I-115-01/19-01/15
 Urbroj: 524-03-03-02/3-19-3
 Zagreb, 23. travnja 2019.

Načelnik
 Sektora za zaštitu na radu
 Jere Gašperov, v. r.
### NN 45/2019 (3.5.2019.), Odluka o donošenju Programa obnove komunalne i elektroenergetske infrastrukture Grada Vukovara za razdoblje 2019. – 2022. godine

VLADA REPUBLIKE HRVATSKE

891

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi sa Zaključkom Vlade Republike Hrvatske o izradi Programa obnove komunalne i elektroenergetske infrastrukture Grada Vukovara, za razdoblje od 2017. do 2021. godine (»Narodne novine«, broj 108/16), Vlada Republike Hrvatske je na sjednici održanoj 2. svibnja 2019. godine donijela

ODLUKU

O DONOŠENJU PROGRAMA OBNOVE KOMUNALNE I ELEKTROENERGETSKE INFRASTRUKTURE GRADA VUKOVARA ZA RAZDOBLJE 2019. – 2022. GODINE

I.

Donosi se Program obnove komunalne i elektroenergetske infrastrukture Grada Vukovara za razdoblje 2019. – 2022. godine (u daljnjem tekstu: Program), u tekstu koji je dostavilo Ministarstvo mora, prometa i infrastrukture aktom, klase: 340-03/16-07/146, urbroja: 530-06-2-2-19-87, od 25. travnja 2019. godine.

II.

Zadužuje se Ministarstvo mora, prometa i infrastrukture za koordinaciju provedbe Programa.

III.

Zadužuje se Ministarstvo mora, prometa i infrastrukture da o donošenju ove Odluke izvijesti nadležna tijela uključena u provedbu Programa, te da Program objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/168
 Urbroj: 50301-27/20-19-3

Zagreb, 2. svibnja 2019.

Predsjednik
 mr. sc. Andrej Plenković, v. r.
### NN 45/2019 (3.5.2019.), Odluka o davanju suglasnosti na prijenos Ugovora o koncesiji za crpljenje mineralnih voda s društva Jamnica d.d., Zagreb na društvo Jamnica plus d.o.o., Zagreb

VLADA REPUBLIKE HRVATSKE

893

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 66. stavka 1. Zakona o koncesijama (»Narodne novine«, broj 69/17) i članka 175. stavka 1. točke 2. Zakona o vodama (»Narodne novine«, br. 153/09, 63/11, 130/11, 56/13, 14/14 i 46/18), Vlada Republike Hrvatske je na sjednici održanoj 2. svibnja 2019. godine donijela

ODLUKU

O DAVANJU SUGLASNOSTI NA PRIJENOS UGOVORA O KONCESIJI ZA CRPLJENJE MINERALNIH VODA S DRUŠTVA JAMNICA d.d., ZAGREB NA DRUŠTVO JAMNICA PLUS d.o.o., ZAGREB

I.

Vlada Republike Hrvatske daje suglasnost na prijenos Ugovora o koncesiji za crpljenje mineralnih voda, klase: 034-02/08-01/0029, urbroja: 538-10/1-2-67-09/29, od 7. prosinca 2009. godine, s društva Jamnica d.d., Zagreb na društvo Jamnica plus d.o.o., Zagreb (u daljnjem tekstu: Koncesionar) sklopljenog na temelju Odluke o dodjeli koncesije za crpljenje mineralnih voda društvu Jamnica d.d., Zagreb (»Narodne novine«, broj 139/09), iz bunara: B-6 (k.č.br. 1159/1, k.o. Pisarovina; novi premjer: k.č.br. 1697, k.o. Pisarovina I), G-4 (k.č.br. 1172/2, k.o. Pisarovina; novi premjer: k.č.br. 1698, k.o. Pisarovina I), G-9 (k.č.br. 1160/1, k.o. Pisarovina; novi premjer: k.č.br. 1813/2, k.o. Pisarovina I), G-10 (k.č.br. 1158/1, k.o. Pisarovina; novi premjer: k.č.br. 1697, k.o. Pisarovina I), G-11 (k.č.br. 1158/1, k.o. Pisarovina; novi premjer: k.č.br. 1697, k.o. Pisarovina I) i JZ-2 (k.č.br. 1211/21, k.o. Pisarovina; novi premjer: k.č.br. 1863/6, k.o. Pisarovina I).

II.

Na temelju ove Odluke, sukladno članku 176. stavku 1. Zakona o vodama, ministar nadležan za vodno gospodarstvo potpisat će s Koncesionarom dodatak Ugovoru o koncesiji iz točke I. ove Odluke, u roku od 60 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/154
 Urbroj: 50301-25/27-19-2
 Zagreb, 2. svibnja 2019.

Predsjednik
 mr. sc. Andrej Plenković, v. r.
### NN 45/2019 (3.5.2019.), Odluka o davanju suglasnosti na prijenos Ugovora o koncesiji za crpljenje termalne vode za tehnološke potrebe i za prodaju na tržištu s društva Jamnica d.d., Zagreb na društvo Jamnica plus d.o.o., Zagreb

VLADA REPUBLIKE HRVATSKE

892

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 66. stavka 1. Zakona o koncesijama (»Narodne novine«, broj 69/17) i članka 175. stavka 1. točke 2. Zakona o vodama (»Narodne novine«, br. 153/09, 63/11, 130/11, 56/13, 14/14 i 46/18), Vlada Republike Hrvatske je na sjednici održanoj 2. svibnja 2019. godine donijela

ODLUKU

O DAVANJU SUGLASNOSTI NA PRIJENOS UGOVORA O KONCESIJI ZA CRPLJENJE TERMALNE VODE ZA TEHNOLOŠKE POTREBE I ZA PRODAJU NA TRŽIŠTU S DRUŠTVA JAMNICA d.d., ZAGREB NA DRUŠTVO JAMNICA PLUS d.o.o., ZAGREB

I.

Vlada Republike Hrvatske daje suglasnost na prijenos Ugovora o koncesiji za crpljenje termalne vode za tehnološke potrebe i za prodaju na tržištu, klase: 034-02/02-01/10, urbroja: 527-01-02/13-02-12, od 19. srpnja 2002. godine i Izmjene Ugovora o koncesiji za crpljenje termalne vode za tehnološke potrebe i za prodaju na tržištu, klase: 034-02/02-01/10, urbroja: 527-01-02/13-02-27, od 11. rujna 2002. godine, s društva Jamnica d.d., Zagreb na društvo Jamnica plus d.o.o., Zagreb (u daljnjem tekstu: Koncesionar) sklopljenog na temelju Odluke o dodjeli koncesije za crpljenje termalnih voda za tehnološke potrebe i za prodaju na tržištu društvu Jamnica d.d., Zagreb (»Narodne novine«, broj 83/02), iz bušotine Sveta Jana 1, na k.č.br. 3063/2, k.o. Sveta Jana (novi premjer: k.č.br. 3062/1, upisane u zk.ul.br. 5589, k.o. Sveta Ana) u Svetojanskim Toplicama.

II.

Na temelju ove Odluke, sukladno članku 176. stavku 1. Zakona o vodama, ministar nadležan za vodno gospodarstvo potpisat će s Koncesionarom dodatak Ugovoru o koncesiji iz točke I. ove Odluke, u roku od 60 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/153
 Urbroj: 50301-25/27-19-2
 Zagreb, 2. svibnja 2019.

Predsjednik
 mr. sc. Andrej Plenković, v. r.
### NN 45/2019 (3.5.2019.), Odluka o izmjenama Akcijskog plana za provedbu Strategije e-Hrvatska 2020

VLADA REPUBLIKE HRVATSKE

894

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 2. svibnja 2019. godine donijela

ODLUKU

O IZMJENAMA AKCIJSKOG PLANA ZA PROVEDBU STRATEGIJE e-HRVATSKA 2020

I.

Vlada Republike Hrvatske je na sjednici održanoj 25. svibnja 2017. godine donijela Odluku o donošenju Strategije e-Hrvatska 2020, s Akcijskim planom za provedbu Strategije e-Hrvatska 2020 (»Narodne novine«, broj 50/17).

Ovom Odlukom donose se Izmjene Akcijskog plana za provedbu Strategije e-Hrvatska 2020 iz stavka 1. ove točke, u tekstu koji je Vladi Republike Hrvatske dostavilo Ministarstvo uprave aktom, klase: 011-02/19-01/32, urbroja: 515-04-02-03/4-19-16, od 15. travnja 2019. godine.

II.

Zadužuju se javnopravna tijela i druga tijela određena nositeljima i sunositeljima pojedinih mjera iz Izmjena Akcijskog plana iz točke I. stavka 2. ove Odluke da u predviđenim rokovima provedu mjere i aktivnosti iz svoje nadležnosti.

III.

Zadužuje se Ministarstvo uprave da o donošenju ove Odluke izvijesti tijela iz točke II. ove Odluke.

IV.

Zadužuje se Ministarstvo uprave da objavi na svojim internetskim stranicama Izmjene Akcijskog plana iz točke I. stavka 2. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/149
 Urbroj: 50301-25/06-19-2
 Zagreb, 2. svibnja 2019.

Predsjednik
 mr. sc. Andrej Plenković, v. r.
### NN 45/2019 (3.5.2019.), Pravilnik o izmjeni Pravilnika o organiziranju, financiranju i donošenju programa Međunarodne smotre folklora Zagreb

Ministarstvo kulture

898

Na temelju članka 55. Zakona o kazalištima (»Narodne novine« broj 71/06, 121/13 i 26/14), ministrica kulture donosi

PRAVILNIK

O IZMJENI PRAVILNIKA O ORGANIZIRANJU, FINANCIRANJU I DONOŠENJU PROGRAMA MEĐUNARODNE SMOTRE FOLKLORA ZAGREB

Članak 1.

U Pravilniku o organiziranju, financiranju i donošenju programa Međunarodne smotre folklora Zagreb (»Narodne novine«, broj 69/14 i 56/17) u članku 4. riječi: »Koncertna dvorana Vatroslava Lisinskog« zamjenjuju se riječima: »Kulturni centar Travno«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-03/19-01/0015
 Urbroj: 532-06-01-01/4-19-6
 Zagreb, 18. travnja 2019.

Ministrica
 dr. sc. Nina Obuljen Koržinek, v. r.
### NN 45/2019 (3.5.2019.), Odluka o proširenju primjene Dodatka I o izmjenama i dopunama Kolektivnog ugovora ugostiteljstva

Ministarstvo rada i mirovinskoga sustava

896

Na temelju članka 203. stavka 1. Zakona o radu (»Narodne novine«, broj 93/2014 i 127/2017), ministar nadležan za rad donosi

ODLUKU

O PROŠIRENJU PRIMJENE DODATKA I O IZMJENAMA I DOPUNAMA KOLEKTIVNOG UGOVORA UGOSTITELJSTVA

I.

Primjena Dodatka I o izmjenama i dopunama Kolektivnog ugovora ugostiteljstva, zaključenoga 25. veljače 2019. i objavljenoga u »Narodnim novinama« broj 28/2019, proširuje se na sve poslodavce i radnike u Republici Hrvatskoj u djelatnostima pružanja smještaja te pripreme i usluživanja hrane, područje I, odjeljci 55 i 56 Nacionalne klasifikacije djelatnosti 2007. – NKD 2007. (»Narodne novine«, broj 58/2007).

II.

Ova Odluka objavit će se u »Narodnim novinama«, a stupa na snagu i primjenjuje se od 1. lipnja 2019. godine.

Klasa: 110-03/19-01/16
 Urbroj: 524-03-02-01/1-19-6
 Zagreb, 19. travnja 2019.

Ministar
 mr. sc. Marko Pavić, v. r.
### NN 46/2019 (8.5.2019.), Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

Hrvatska ljekarnička komora

916

Na temelju članka 5. stavka 1. točke 3. i članka 34. stavka 1. točke 4. Zakona o ljekarništvu (»Narodne novine« 121/03, 35/08, 117/08) te članka 10. stavka 1. točke 4. i članka 19. stavka 1. točke 29. Statuta Hrvatske ljekarničke komore, Vijeće Komore je 12. travnja 2019. donijelo

DOPUNU POPISA

KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

1.

U Popisu kozmetičkih i drugih sredstava za zaštitu zdravlja kojima ljekarne mogu opskrbljivati korisnike (»Narodne novine«, broj 22/17, 96/18), u TABLICI II »DRUGA SREDSTVA ZA ZAŠTITU ZDRAVLJA«, GRUPA D »OSTALO« dodaje se redni broj 9. koji glasi:

9.. »GlycanAge test«.

Klasa: 023-08/19-02/03
 Urbroj: 330-02-19-3

Predsjednica Vijeća
 Marija Vinković, mag. pharm., v. r.
### NN 46/2019 (8.5.2019.), Obvezatne upute broj M-IV - o obrascu za provedbu drugog kruga glasovanja za izbor članova vijeća nacionalnih manjina u općini

DRŽAVNO IZBORNO POVJERENSTVO REPUBLIKE HRVATSKE

915

Na osnovi članka 32. stavka 1. Zakona o izboru vijeća i predstavnika nacionalnih manjina (»Narodne novine«, broj 25/19, dalje: Zakon) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 7. svibnja 2019. donijelo je

OBVEZATNE UPUTE BROJ M-IV

O OBRASCU ZA PROVEDBU DRUGOG KRUGA GLASOVANJA ZA IZBOR ČLANOVA VIJEĆA NACIONALNIH MANJINA U OPĆINI

1. Ovom Obvezatnom uputom propisuje se obrazac glasačkog listića za provedbu drugog kruga glasovanja na izborima članova vijeća nacionalnih manjina u općini.

2. Obrazac iz točke 1. ovih Obvezatnih uputa je:

– OM-27 – Glasački listić za drugi krug glasovanja za izbor članova vijeća nacionalne manjine u općini.

3. Oznaka, naziv i sadržaj obrasca sastavni su dio ovih Obvezatnih uputa.

4. Obrazac za provedbu drugog kruga glasovanja oznake
 OM-27-Glasački listić za drugi krug glasovanja za izbor članova vijeća nacionalne manjine u općini objavit će se na mrežnoj stranici Državnog izbornog povjerenstva www.izbori.hr te će se tiskati u »Narodnim novinama« u skladu s člankom 32. stavkom 2. Zakona.

5. Ove Obvezatne upute stupaju na snagu danom objave u »Narodnim novinama«.

6. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-07/19-01/02

Urbroj: 507-03/02-19-8

Zagreb, 7. svibnja 2019.

Predsjednik
 Đuro Sessa, v. r.

![](/files/_web/sluzbeni-dio/2019/130357/images/12048.jpg)
### NN 47/2019 (10.5.2019.), Odluka o imenovanju županijskog državnog odvjetnika u Županijskom državnom odvjetništvu u Dubrovniku

DRŽAVNOODVJETNIČKO VIJEĆE

923

ODLUKA

Državnoodvjetničko vijeće na temelju članka 152. u vezi s člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 5. sjednici održanoj 16. travnja 2019.

odlučilo je

I. DAMIR JASPRICA, zamjenik županijskog državnog odvjetnika u Županijskom državnom odvjetništvu u Dubrovniku, imenuje se za županijskog državnog odvjetnika u Županijskom državnom odvjetništvu u Dubrovniku, na vrijeme od četiri godine.

II. Imenovani županijski državni odvjetnik dužan je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-8/19

Zagreb, 16. travnja 2019.

Predsjednik
 Državnoodvjetničkog vijeća
 Darko Klier, v. r.
### NN 47/2019 (10.5.2019.), Odluka o imenovanju županijskog državnog odvjetnika u Županijskom državnom odvjetništvu u Bjelovaru

DRŽAVNOODVJETNIČKO VIJEĆE

924

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018) na 5. sjednici održanoj 16. travnja 2019.,

odlučilo je

I. DARKO ŽEGARAC, zamjenik županijskog državnog odvjetnika u Županijskom državnom odvjetništvu u Bjelovaru, imenuje se za županijskog državnog odvjetnika u Županijskom državnom odvjetništvu u Bjelovaru, na vrijeme od četiri godine.

II. Imenovani županijski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-22/19

Zagreb, 16. travnja 2019.

Predsjednik
 Državnoodvjetničkog vijeća
 Darko Klier, v. r.
### NN 47/2019 (10.5.2019.), Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

Državnoodvjetničko vijeće

922

ODLUKA

Državnoodvjetničko vijeće na temelju članka 58. Zakona o Državnoodvjetničkom vijeću (»Narodne novine«, broj 67/2018) na 5. sjednici Vijeća održanoj 16. travnja 2019.,

odlučilo je

I. Za zamjenicu Glavnog državnog odvjetnika Republike Hrvatske u Državnom odvjetništvu Republike Hrvatske imenuje se VANJA MARUŠIĆ, ravnateljica Ureda za suzbijanje korupcije i organiziranog kriminaliteta

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-20/2019-14

Zagreb, 16. travnja 2019.

Predsjednik
 Državnoodvjetničkog vijeća
 Darko Klier, v. r.
### NN 47/2019 (10.5.2019.), Rješenje o verifikaciji i dodjeli naziva »Referentni centar Ministarstva zdravstva za neurovaskularne bolesti« Klinici za neurologiju Kliničkog bolničkog centra Sestre milosrdnice, Zagreb

Ministarstvo zdravstva

920

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Sestre milosrdnice, Zagreb, verificira se i dodjeljuje naziv »Referentni centar Ministarstva zdravstva za neurovaskularne bolesti« na vrijeme od pet godina.

2. Klinika za neurologiju Kliničkog bolničkog centra Sestre milosrdnice, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za neurovaskularne bolesti«.

3. »Referentni centar Ministarstva zdravstva za neurovaskularne bolesti« Klinike za neurologiju Kliničkog bolničkog centra Sestre milosrdnice, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/13

Urbroj: 534-03-2-2/7-19-15

Zagreb, 17. travnja 2019.

Ministar
 prof. dr. sc. Milan Kujundžić, dr. med., v. r.
### NN 47/2019 (10.5.2019.), Odluka o naknadi za superviziju kreditnih institucija za 2019. godinu

Hrvatska narodna banka

925

Na temelju članka 200. Zakona o kreditnim institucijama (»Narodne novine«, br. 159/2013., 19/2015., 102/2015. i 15/2018.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O NAKNADI ZA SUPERVIZIJU KREDITNIH INSTITUCIJA ZA 2019. GODINU

Predmet i obuhvat Odluke

Članak 1.

(1) Ovom Odlukom propisuju se obveze kreditnih institucija u vezi s visinom, načinom izračuna i načinom plaćanja naknade za superviziju (u nastavku teksta: naknada) za 2019. godinu.

(2) Odredbe ove Odluke dužne su primjenjivati sve kreditne institucije sa sjedištem u Republici Hrvatskoj koje su od Hrvatske narodne banke dobile odobrenje za rad.

(3) Odredbe ove Odluke na odgovarajući način primjenjuju se na podružnice kreditnih institucija sa sjedištem izvan Republike Hrvatske.

(4) Odredbe ove Odluke kreditna institucija dužna je primjenjivati na pojedinačnoj osnovi.

Obilježje naknade

Članak 2.

(1) Naknada je prihod Hrvatske narodne banke i uplaćuje se u korist poslovnog računa Hrvatske narodne banke: HR6210010051011111116.

(2) Kreditne institucije iz članka 1. stavka 2. ove Odluke dužne su uplatiti naknadu za 2019. godinu jednokratno, i to u roku do 30. lipnja 2019., a na temelju računa koji im do 31. svibnja 2019. ispostavi Hrvatska narodna banka.

(3) Kreditne institucije iz članka 1. stavka 3. ove Odluke dužne su uplatiti naknadu za 2019. godinu jednokratno, i to u roku do 31. kolovoza 2019., a na temelju računa koji im do 31. srpnja 2019. ispostavi Hrvatska narodna banka.

Izračun naknade kreditnih institucija iz RH

Članak 3.

(1) Kreditne institucije iz članka 1. stavka 2. ove Odluke dužne su Hrvatskoj narodnoj banci platiti naknadu u visini umnoška faktora 0,000111685 i iznosa ukupne imovine sa stanjem na dan 31. prosinca 2018.

(2) Naknada iz stavka 1. ovog članka izračunava se na temelju podataka iz revidiranih godišnjih izvješća za 2018. godinu.

Izračun naknade podružnica kreditnih institucija izvan RH

Članak 4.

(1) Kreditne institucije iz članka 1. stavka 3. ove Odluke dužne su Hrvatskoj narodnoj banci platiti naknadu u visini umnoška faktora 0,000111685 i iznosa ukupne imovine koja se odnosi na poslovanje podružnice u Republici Hrvatskoj sa stanjem na dan 31. prosinca 2018.

(2) Naknada iz stavka 1. ovog članka izračunava se na temelju podataka iz revidiranih godišnjih izvješća podružnice za 2018. godinu.

Stupanje na snagu

Članak 5.

Ova Odluka stupa na snagu osmoga dana od dana objave u »Narodnim novinama«.

O. br. 100-020/05-19/BV
 Zagreb, 6. svibnja 2019.

Guverner
 Boris Vujčić, v. r.
### NN 47/2019 (10.5.2019.), Indeks proizvođačkih cijena industrijskih proizvoda na domaćem tržištu u travnju 2019.

Državni zavod za statistiku

921

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U TRAVNJU 2019.

Indeks proizvođačkih cijena industrijskih proizvoda na domaćem tržištu u travnju 2019. u odnosu na ožujak 2019. iznosi 100,6.

Klasa: 954-02/19-01/01

Urbroj: 555-06-03-19-10

Zagreb, 8. svibnja 2019.

Ravnateljica
 Lidija Brković, v. r.
### NN 48/2019 (12.5.2019.), Odluka o pokretanju postupka pregovora o sklapanju dodatka Kolektivnom ugovoru za državne službenike i namještenike i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

936

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 10. svibnja 2019. godine donijela

ODLUKU

O POKRETANJU POSTUPKA PREGOVORA O SKLAPANJU DODATKA KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Kolektivnom ugovoru za državne službenike i namještenike (»Narodne novine«, br. 112/17, 12/18 i 2/19).

II.

U pregovarački odbor Vlade Republike Hrvatske za pregovore o sklapanju dodatka Kolektivnom ugovoru za državne službenike i namještenike iz točke I. ove Odluke imenuju se:

– mr. sc. Marko Pavić, ministar rada i mirovinskoga sustava, predsjednik

– Damir Krstičević, potpredsjednik Vlade Republike Hrvatske i ministar obrane, član

– dr. sc. Zdravko Marić, ministar financija, član

– Lovro Kuščević, ministar uprave, član

– dr. sc. Davor Božinović, ministar unutarnjih poslova, član

– Dražen Bošnjaković, ministar pravosuđa, član.

III.

Za zamjenike članova pregovaračkoga odbora iz točke II. ove Odluke imenuju se:

– Josipa Rimac, državna tajnica u Ministarstvu uprave

– Stipe Župan, pomoćnik ministra financija

– Ante Delipetar, pomoćnik ministra unutarnjih poslova

– Petar Barać, glavni tajnik Ministarstva obrane

– mr. sc. Daniela Petričević Golojuh, glavna tajnica Ministarstva pravosuđa.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/160
 Urbroj: 50301-25/14-19-2
 Zagreb, 10. svibnja 2019.

Predsjednik
 mr. sc. Andrej Plenković, v. r.
### NN 48/2019 (12.5.2019.), Odluka o davanju suglasnosti na Odluku Županijske skupštine Šibensko-kninske županije o izmjeni i dopuni Odluke o utvrđivanju granica lučkih područja

VLADA REPUBLIKE HRVATSKE

935

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 10. svibnja 2019. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ŠIBENSKO-KNINSKE ŽUPANIJE O IZMJENI I DOPUNI ODLUKE O UTVRĐIVANJU GRANICA LUČKIH PODRUČJA

I.

Daje se suglasnost na Odluku o izmjeni i dopuni Odluke o utvrđivanju granica lučkih područja, klase: 342-21/19-01/1, urbroja: 2182/1-01-19-1, koju je donijela Županijska skupština Šiben­sko-kninske županije na sjednici održanoj 7. ožujka 2019. godine, a koja se odnosi na proširenje obuhvata lučkog područja luke Kaprije.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/161
 Urbroj: 50301-27/20-19-2
 Zagreb, 10. svibnja 2019.

Predsjednik
 mr. sc. Andrej Plenković, v. r.
### NN 48/2019 (12.5.2019.), Odluka o donošenju Antikorupcijskog programa za trgovačka društva u većinskom državnom vlasništvu za razdoblje 2019. - 2020.

Vlada Republike Hrvatske

933

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 10. svibnja 2019. godine donijela

ODLUKU

O DONOŠENJU ANTIKORUPCIJSKOG PROGRAMA ZA TRGOVAČKA DRUŠTVA U VEĆINSKOM DRŽAVNOM VLASNIŠTVU ZA RAZDOBLJE
 2019. – 2020.

I.

Donosi se Antikorupcijski program za trgovačka društva u većinskom državnom vlasništvu za razdoblje 2019. – 2020. (u daljnjem tekstu: Antikorupcijski program), u tekstu koji je Vladi Republike Hrvatske dostavilo Ministarstvo pravosuđa aktom, klase: 740-02/16-01/19, urbroja: 514-07-03-19-60, od 6. svibnja 2019. godine.

II.

Zadužuje se Ministarstvo pravosuđa da koordinira provedbu Antikorupcijskog programa iz točke I. ove Odluke, te da Vladi Republike Hrvatske na kraju njegove provedbe podnese Izvješće.

III.

Zadužuje se Ministarstvo pravosuđa da o donošenju ove Odluke izvijesti sva tijela uključena u provedbu Antikorupcijskog programa, te da objavi Antikorupcijski program iz točke I. ove Odluke na svojoj mrežnoj stranici.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-07/65
 Urbroj: 50301-25/06-19-7
 Zagreb, 10. svibnja 2019.

Predsjednik
 mr. sc. Andrej Plenković, v. r.
### NN 48/2019 (12.5.2019.), Odluka o donošenju Akcijskog plana za 2019. i 2020. godinu uz Strategiju suzbijanja korupcije za razdoblje od 2015. do 2020. godine

VLADA REPUBLIKE HRVATSKE

934

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 10. svibnja 2019. godine donijela

ODLUKU

O DONOŠENJU AKCIJSKOG PLANA ZA 2019. I 2020. GODINU UZ STRATEGIJU SUZBIJANJA KORUPCIJE ZA RAZDOBLJE OD 2015. DO 2020. GODINE

I.

Donosi se Akcijski plan za 2019. i 2020. godinu uz Strategiju suzbijanja korupcije za razdoblje od 2015. do 2020. godine (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo pravosuđa aktom, klase: 740-02/18-01/6, urbroja: 514-07-03-19-74, od 16. travnja 2019. godine.

II.

Zadužuje se Savjet za sprječavanje korupcije da redovito prati provedbu Akcijskog plana te da Vladi Republike Hrvatske jednom godišnje, a po potrebi i češće, putem Ministarstva pravosuđa, podnosi izvješće o provedbi, uz prijedlog eventualnih izmjena i dopuna Akcijskog plana.

III.

Zadužuje se Ministarstvo pravosuđa da o ovoj Odluci izvijesti sva tijela uključena u provedbu Akcijskog plana te da objavi Akcijski plan iz točke I. ove Odluke na svojoj mrežnoj stranici.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/87
 Urbroj: 50301-25/06-19-3
 Zagreb, 10. svibnja 2019.

Predsjednik
 mr. sc. Andrej Plenković, v. r.
### NN 48/2019 (12.5.2019.), Rješenje Ministarstva uprave klasa: 013-01/19-01/28, urbroj: 515-07-02/1-19-3 od 12. svibnja 2019.

Ministarstvo uprave

937

Na temelju točke III. alineje 2. Odluke Ustavnog suda Republike Hrvatske broj: U-VIIR-7346/2014 od 10. prosinca 2014. godine (»Narodne novine« broj 156/14), ministar uprave donosi sljedeće

RJEŠENJE

I. Utvrđuje se da je u registar birača na dan 12. svibnja 2019. godine u 00:00 sati upisano ukupno 3.735.146 birača hrvatskih državljana s prebivalištem u Republici Hrvatskoj.

II. Utvrđuje se da deset posto od broja iz točke I. ovog rješenja iznosi 373.514.

III. Ovo rješenje se danom donošenja objavljuje na mrežnoj stranici Ministarstva uprave i dostavlja za objavu u »Narodnim novinama«.

Klasa: 013-01/19-01/28

Urbroj: 515-07-02/1-19-3

Zagreb, 12. svibnja 2019.

Ministar
 Lovro Kuščević, dipl. iur., v. r.
### NN 49/2019 (15.5.2019.), Dodatak Kolektivnog ugovora društva Autocesta Rijeka - Zagreb d.d.

KOLEKTIVNI UGOVORI

954

Na temelju članka 192. Zakona o radu (»Narodne novine« broj 93/14 i 127/17), u daljnjem tekstu: Zakon, i članka 7. Zakona o reprezentativnosti udruga poslodavaca i sindikata (»Narodne novine« broj 93/14 i 26/15),

AUTOCESTA RIJEKA – ZAGREB d.d., Zagreb, Širolina 4 (u daljnjem tekstu: Poslodavac), s jedne strane, i

NEZAVISNI CESTARSKI SINDIKAT, Zagreb, Širolina 4 (u daljnjem tekstu: Sindikat), s druge strane,

u Zagrebu 11. travnja 2019. godine zaključili su sljedeći

DODATAK
 KOLEKTIVNOG UGOVORA

Članak 1.

Ovim dodatkom Kolektivnog ugovora mijenjaju se i dopunjuju odredbe Kolektivnog ugovora 06-29/18 od 9. srpnja 2018. godine (dalje u tekstu: Kolektivni ugovor).

Članak 2.

Ugovorne strane suglasno utvrđuju da će se izmjene i dopune odredaba iz Kolektivnog ugovora, utvrđene ovim dodatkom Kolektivnog ugovora primjenjivati za vrijeme primjene Kolektivnog ugovora.

Članak 3.

Ugovorne strane suglasno utvrđuju da se za vrijeme važenja ovog dodatka Kolektivnog ugovora mijenja članak 72. na način da se dodaje stavak 5. te isti glasi:

»(5) Poslodavac će radniku u poreznom razdoblju od jedne godine temeljem članka 1. Pravilnika o izmjenama i dopunama Pravilnika o porezu na dohodak (NN 106/2018) i članka 3. Pravilnika o izmjenama i dopunama Pravilnika o porezu na dohodak (NN 1/2019) isplatiti dodatak uz mjesečnu plaću u ukupnom iznosu od 1.000,00 kuna u dva dijela. Prvi dio dodatka uz mjesečnu plaću u iznosu od 500,00 kuna isplatit će se s plaćom za mjesec ožujak, a drugim dio dodatka uz mjesečnu plaću u iznosu od 500,00 kuna s plaćom za mjesec lipanj.«.

Ugovorne strane suglasno utvrđuju da u čl. 72. dosadašnji stavci 5., 6., 7., 8., 9., postaju stavci 6., 7., 8., 9 i 10.

Članak 4.

Ugovorne strane suglasno utvrđuju da se za vrijeme važenja ovog dodatka Kolektivnog ugovora mijenja članak 78. stavak 1. alineja 6. te ista sada glasi:

– »rođenja djeteta, koji u trenutku pisanja ovog Ugovora iznosi 10.000,00 kuna neto.«

Članak 5.

Ovaj I. dodatak Kolektivnog ugovora sastavljen je u 8 (osam) istovjetnih primjeraka, od kojih Poslodavac zadržava 3 (tri) primjerka, Sindikat zadržava 2 (dva) primjerka, 2 (dva) primjerka dostavljaju se Ministarstvu rada i mirovinskog sustava, Sektoru za rad i socijalno partnerstvo, te 1 (jedan) primjerak »Narodnim novinama«, službenom listu Republike Hrvatske.

Br. ug.: 06-10/19

Zagreb, 11. travnja 2019.

|  |  |
| --- | --- |
| ZA AUTOCESTU  RIJEKA – ZAGREB d.d.  Predsjednik Uprave  Miro Škrgatić, dipl. ing. arh., v. r. | ZA NEZAVISNI CESTARSKI SINDIKAT  Predsjednik Sindikata  Mijat Stanić, dipl. ing., v. r. |
### NN 49/2019 (15.5.2019.), Odluka o opozivu izvanredne i opunomoćene veleposlanice Republike Hrvatske u Republici Bugarskoj, sa sjedištem u Sofiji

PREDSJEDNICA REPUBLIKE HRVATSKE

945

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Repub­like Hrvatske, klasa: T-018-07/18-02/05, urbroj: 50301-15/07-19-08 od 29. travnja 2019., donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

Mr. sc. LJERKA ALAJBEG opoziva se dužnosti izvanredne i opunomoćene veleposlanice Republike Hrvatske u Republici Bugarskoj, sa sjedištem u Sofiji.

Ova Odluka stupa na snagu 31. kolovoza 2019. godine.

Klasa: 018-07/19-02/12
 Urbroj: 71-06-01/1-19-2
 Zagreb, 6. svibnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 49/2019 (15.5.2019.), Odluka o postavljanju izvanrednog i opunomoćenog veleposlanika Republike Hrvatske u Mongoliji, sa sjedištem u Pekingu

PREDSJEDNICA REPUBLIKE HRVATSKE

942

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/14, urbroj: 50301-15/28-19-12 od 6. svibnja 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

Mr. sc. DARIO MIHELIN, izvanredni i opunomoćeni veleposlanik Republike Hrvatske u Narodnoj Republici Kini, sa sjedištem u Pekingu, postavlja se i za izvanrednog i opunomoćenog veleposlanika Republike Hrvatske u Mongoliji, sa sjedištem u Pekingu.

Ova Odluka stupa na snagu danom donošenja.

Klasa: 018-07/19-02/13
 Urbroj: 71-06-01/1-19-2
 Zagreb, 8. svibnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 49/2019 (15.5.2019.), Odluka o postavljanju izvanrednog i opunomoćenog veleposlanika Republike Hrvatske u Turkmenistanu, sa sjedištem u Ankari

PREDSJEDNICA REPUBLIKE HRVATSKE

943

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Repub­like Hrvatske, klasa: T-018-07/18-01/28, urbroj: 50301-15/07-19-11 od 6. svibnja 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

HRVOJE CVITANOVIĆ, izvanredni i opunomoćeni veleposlanik Republike Hrvatske u Republici Turskoj, sa sjedištem u Ankari, postavlja se i za izvanrednog i opunomoćenog veleposlanika Repub­like Hrvatske u Turkmenistanu, sa sjedištem u Ankari.

Ova Odluka stupa na snagu danom donošenja.

Klasa: 018-07/19-02/14
 Urbroj: 71-06-01/1-19-2
 Zagreb, 8. svibnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 49/2019 (15.5.2019.), Odluka o postavljanju izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi

PREDSJEDNICA REPUBLIKE HRVATSKE

944

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/20, urbroj: 50301-15/28-19-12 od 6. svibnja 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

TOMISLAV CAR, izvanredni i opunomoćeni veleposlanik Republike Hrvatske u Ruskoj Federaciji, sa sjedištem u Moskvi, postavlja se i za izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi.

Ova Odluka stupa na snagu danom donošenja.

Klasa: 018-07/19-02/15
 Urbroj: 71-06-01/1-19-2
 Zagreb, 8. svibnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 49/2019 (15.5.2019.), Rješenje o razrješenju dijela članova Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

947

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke VIII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, broj 19/17), Vlada Republike Hrvatske je na sjednici održanoj 10. svibnja 2019. godine donijela

RJEŠENJE

O RAZRJEŠENJU DIJELA ČLANOVA POVJERENSTVA VLADE REPUBLIKE HRVATSKE ZA OSOBE S INVALIDITETOM

Razrješuju se dužnosti članovi Povjerenstva Vlade Republike Hrvatske za osobe s invaliditetom:

– KRIŽAN BOTICA, imenovan kao predstavnik Ministarstva regionalnoga razvoja i fondova Europske unije

– ANDRIJA HALEC, imenovan kao predstavnik Hrvatskog saveza gluhih i nagluhih.

Klasa: 080-02/19-02/42
 Urbroj: 50301-15/28-19-03
 Zagreb, 10. svibnja 2019.

Predsjednik
 mr. sc. Andrija Plenković, v. r.
### NN 49/2019 (15.5.2019.), Rješenje o imenovanju dijela članova Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

948

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke VIII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, broj 19/17), Vlada Republike Hrvatske je na sjednici održanoj 10. svibnja 2019. godine donijela

RJEŠENJE

O IMENOVANJU DIJELA ČLANOVA POVJERENSTVA VLADE REPUBLIKE HRVATSKE ZA OSOBE S INVALIDITETOM

Za članice Povjerenstva Vlade Republike Hrvatske za osobe s invaliditetom, imenuju se:

– NIVES TOMLJENOVIĆ, predstavnica Ministarstva regionalnoga razvoja i fondova Europske unije

– JADRANKA KRSTIĆ, predstavnica Hrvatskog saveza gluhih i nagluhih.

Klasa: 080-02/19-01/58
 Urbroj: 50301-15/28-19-03
 Zagreb, 10. svibnja 2019.

Predsjednik
 mr. sc. Andrija Plenković, v. r.
### NN 49/2019 (15.5.2019.), Rješenje o razrješenju dijela članova i zamjenice članice Savjeta za razvoj civilnoga društva

VLADA REPUBLIKE HRVATSKE

949

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 10. svibnja 2019. godine donijela

RJEŠENJE

O RAZRJEŠENJU DIJELA ČLANOVA I ZAMJENICE ČLANICE SAVJETA ZA RAZVOJ CIVILNOGA DRUŠTVA

1. Razrješuju se dužnosti članovi Savjeta za razvoj civilnoga društva:

– MIRELA BALINT, imenovana na prijedlog tijela javne vlasti kao predstavnica Ministarstva zaštite okoliša i energetike

– SEBASTIAN ROGAČ, imenovan na prijedlog tijela javne vlasti kao predstavnik Ministarstva vanjskih i europskih poslova.

– JAGODA BOTIČKI, imenovana na prijedlog tijela javne vlasti kao predstavnica Ministarstva uprave.

2. Razrješuje se ŽANA POČUČA dužnosti zamjenice članice Savjeta za razvoj civilnoga društva, na koju je imenovana na prijedlog tijela javne vlasti kao predstavnica Ministarstva zaštite okoliša i energetike.

Klasa: 080-02/19-02/41
 Urbroj: 50301-15/28-19-02
 Zagreb, 10. svibnja 2019.

Predsjednik
 mr. sc. Andrija Plenković, v. r.
### NN 49/2019 (15.5.2019.), Rješenje o imenovanju dijela članova i zamjenice člana Savjeta za razvoj civilnoga društva

VLADA REPUBLIKE HRVATSKE

950

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 10. svibnja 2019. godine donijela

RJEŠENJE

O IMENOVANJU DIJELA ČLANOVA I ZAMJENICE ČLANA SAVJETA ZA RAZVOJ CIVILNOGA DRUŠTVA

1. Za članove Savjeta za razvoj civilnoga društva, imenuju se:

– DAVOR GOLENJA, na prijedlog tijela javne vlasti kao predstavnik Ministarstva zaštite okoliša i energetike

– ROMANA KUZMANIĆ OLUIĆ, na prijedlog tijela javne vlasti kao predstavnica Ministarstva vanjskih i europskih poslova

– doc. dr. sc. MLADEN NAKIĆ, na prijedlog tijela javne vlasti kao predstavnik Ministarstva uprave.

2. Imenuje se IDA PARTL zamjenicom člana Savjeta za razvoj civilnoga društva, na prijedlog tijela javne vlasti kao predstavnica Ministarstva zaštite okoliša i energetike.

Klasa: 080-02/19-01/57
 Urbroj: 50301-15/28-19-02
 Zagreb, 10. svibnja 2019.

Predsjednik
 mr. sc. Andrija Plenković, v. r.
### NN 49/2019 (15.5.2019.), Odluka o izmjeni Odluke o utvrđivanju sastava i imenovanju predsjednika, članova i tajnika Povjerenstva Vlade Republike Hrvatske za rješavanje sporova o pravima općina, gradova i županija i troškovima postupka pred Povjerenstvom

Vlada Republike Hrvatske

946

Na temelju članka 37. stavka 6. Zakona o područjima županija, gradova i općina u Republici Hrvatskoj (»Narodne novine«, br. 86/06, 125/06 – ispravak, 16/07 – ispravak, 95/08 – Odluka Ustavnog suda Republike Hrvatske, 46/10 – ispravak, 145/10, 37/13, 44/13, 45/13 i 110/15), Vlada Republike Hrvatske je na sjednici održanoj 10. svibnja 2019. godine donijela

ODLUKU

O IZMJENI ODLUKE O UTVRĐIVANJU SASTAVA I IMENOVANJU PREDSJEDNIKA, ČLANOVA I TAJNIKA POVJERENSTVA VLADE REPUBLIKE HRVATSKE ZA RJEŠAVANJE SPOROVA O PRAVIMA OPĆINA, GRADOVA I ŽUPANIJA I TROŠKOVIMA POSTUPKA PRED POVJERENSTVOM

I.

U Odluci o utvrđivanju sastava i imenovanju predsjednika, članova i tajnika Povjerenstva Vlade Republike Hrvatske za rješavanje sporova o pravima općina, gradova i županija i troškovima postupka pred Povjerenstvom (»Narodne novine«, broj 83/15), točka VII. mijenja se i glasi:

»Imenuje se Anita Markić predsjednicom Povjerenstva.

Za članove Povjerenstva imenuju se:

1. Zlata Hrvoj-Šipek

2. Danica Damjanović

3. Zdenko Pajić

4. Rafael Jauk

5. Iva Sučević

6. Nevenka Brkić

7. Kristinka Režek

8. Mladen Turkalj

9. Jurica Miličić

10. Jasminka Prpić Tomljanović

11. Josip Osmann

12. Krešimir Orešković.

Imenuje se Terezija Marić tajnicom Povjerenstva.«.

II.

Zadužuje se Ministarstvo uprave da, o donošenju ove Odluke, izvijesti imenovane osobe iz točke I. ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/66
 Urbroj: 50301-15/28-19-04
 Zagreb, 10. svibnja 2019.

Predsjednik
 mr. sc. Andrija Plenković, v. r.
### NN 50/2019 (17.5.2019.), Indeks potrošačkih cijena u travnju 2019.

Državni zavod za
 statistiku

981

Državni zavod za statistiku objavljuje

INDEKS

POTROŠAČKIH CIJENA U TRAVNJU 2019.

Indeks potrošačkih cijena u travnju 2019. u odnosu na ožujak 2019. iznosi 100,6.

Klasa: 957-04/19-01/1
 Urbroj: 555-09-05-19-10
 Zagreb, 15. svibnja 2019.

Ravnateljica
 Lidija Brković, v. r.